દીકરીઓના નિર્મમ હત્યાની ઉપરોક્ત કુપ્રથાને નાબૂદ કરવા માટે પયગંબર હઝરત મુહમ્મદ સ. અ. વ. એ અભિયાન ચલાવવા, ભાષણ આપવા, અને કાયદા-પોલીસ-ન્યાયાલય-જેલના પ્રકરણ બનાવવાને બદલે માત્ર એટલું કહ્યું કે “જે વ્યક્તિને ત્રણ (અથવા ત્રણથી ઓછી) પુત્રીઓ હોય, તે તેમને જીવિત દફન ન કરે, તેમને પ્રેમ અને સ્નેહપૂર્વક ઉછેરે, તેમને (નેકી, શાલીનતા, સદાચરણ તેમજ ઈશપરાયણતાનું) ઉત્તમ શિક્ષણ આપે, પુત્રોને તેમની ઉપર પ્રાથમિકતા કે શ્રેષ્ઠતા ન આપે, અને સારો સંબંધ જોઈને તેમનું ઘર વસાવી દે, તો પારલૌકિક જીવનમાં તે સ્વર્ગમાં મારી સાથે રહેશે.